Dış Ortam: Probe PTA N36 Analog Speed Dome Kamera - IP Kamera Güvenlik Sistemleri
Probe PTA N36, x36 Analog PTZ Dış Ortam Wall Mount, Analog Speed Dome Kamera Wen: Leo Sayer en kie in Kersfees Skouspel | Maroela Media
Meer as 15 van Suid-Afrika se topkunstenaars sal vanjaar saam met die internasionale sanger Leo Sayer in Kaapstad en Pretoria op die planke te sien wees in Lefra Produksies se Kersfees Skouspel.
Sayer sal saam met gewilde sangers soos Jak de Priester, Joshua na die Reën, Mathys Roets, Monique, Nianell, Pieter Smith, Scott Engelbrecht, Steffie le Roux en Tasché op Saterdag 14 Desember om 20:00 by die Grand Arena van GrandWest in Kaapstad te sien wees en weer op Maandag 16 Desember om 15:00 by die Sun Arena, Times Square, in Pretoria.
Sayer het in sy musiekloopbaan van 40 jaar die wêreld deurkruis. Van die Olimpiese stadion in Moskou deur na Central Park in New York, die Las Vegas Hilton, Wembley-arena tot by die Royal Albert Hall in Londen. Hy is bekend vir treffers soos “When I Need You”, “Can’t Stop Loving You”, “More Than I Can Say”, “One Man Band” en die immergewilde dansliedjie “You Make Me Feel Like Dancing”.
Sayer het ook vir heelwat ander kunstenaars geskryf soos Tina Turner, Dolly Parton, Jennifer Warnes en Gene Pitney en het ook so pas weer ŉ nuwe album op die rak met die titelsnit “Selfie”.
Frans Swart, regisseur van die produksie, het gesê hy is opgewonde oor die sterk span sangers en musikante wat vanjaar by Kersfees Skouspel optree.
“Deur die jare was Kersfees Skouspel nog altyd ŉ skouspel van klank, kleur, kostuums, musiek, sang en beslis ŉ skouspel van Kersmusiek. Kersfees is so ŉ wonderlike tyd met die viering van Jesus se geboorte en dit is so ŉ voorreg om hierdie produksie net voor Kersfees aan te bied. Ons nooi almal uit om Kersfees te kom vier met die wonderlikste kunstenaars en die mooiste Kersmusiek wat nog ooit geskryf is,” het hy gesê.
Jaconell Mouton, musikale regisseur, het gesê dit is elke jaar vir haar ŉ hoogtepunt om aan Kersfees Skouspel te werk. “Elke jaar het ons nuwe kunstenaars wat ŉ totale nuwe dinamika na die produksie toe bring. Kunstenaars sing duette saam, daar is lekker groepliedjies en ek wil nie te veel uitlap nie, maar toeskouers is in vir ŉ hele paar verrassings!”
Kaartjies is beskikbaar by Computicket. Lees meer by www.kersfeesskouspel.co.za.
Drie Kaapse lesers en drie Gautengse lesers kan elkeen ’n dubbelkaartjie wen na Kersfees Skouspel. Vul die onderstaande vorm in om in te skryf. Wenners sal per e-pos in kennis gestel word. Die kompetisie sluit om 10:00 op 9 Desember.
Sy treffers is lekker musiek om na te luister.
Sy lied “More than I can say” was vir my ‘n treffer, gaan hom nou soek onder YouTube en luister.